แรปโซดี (ระบบปฏิบัติการ)

แรปโซดี () เป็นระบบปฏิบัติการที่พัฒนาโดยแอปเปิลคอมพิวเตอร์หลังการเข้าซื้อกิจการเน็กซ์เมื่อช่วงปลายคริสต์ทศวรรษ 1990 โดยเป็นรุ่นหลักรุ่นที่ห้าของระบบปฏิบัติการที่มีพื้นฐานบนมัคซึ่งถูกพัฒนาขึ้นที่เน็กซ์เมื่อช่วงปลายคริสต์ทศวรรษ 1980 ซึ่งเคยมีชื่อเป็นเน็กซ์สเต็ปและโอเพนสเต็ปฟอร์มัค แรปโซดีมีเป้าหมายไปที่นักพัฒนาสำหรับระยะเปลี่ยนผ่านระหว่างแมคโอเอสรุ่นดั้งเดิมกับแมคโอเอสเท็น แรปโซดีถือเป็นกลยุทธ์ใหม่และการสำรวจสำหรับแอปเปิลมากกว่าจะเป็นระบบปฏิบัติการ และยังทำงานบนพีซีที่มีสถาปัตยกรรมเอกซ์86 และพาวเวอร์แมคอินทอชอีกด้วย

เฟรมเวิร์กเยลโลว์บ็อกซ์เอพีไอ (Yellow Box API) ที่มีพื้นฐานบนโอเพนสเต็ปฟอร์มัคของแรปโซดีถูกพอร์ตไปยังวินโดวส์เอ็นทีสำหรับการสร้างโปรแกรมประยุกต์ข้ามแพลตฟอร์ม แต่ในที่สุด แพลตฟอร์มที่ไม่ใช่ของแอปเปิลก็ถูกยกเลิกไป และเวอร์ชันต่อ ๆ มาก็ประกอบด้วยระบบปฏิบัติการโอเพนสเต็ปเป็นหลัก ซึ่งพอร์ตไปยังพาวเวอร์แมคอินทอชโดยผสานส่วนต่อประสานกราฟิกกับผู้ใช้ของแมคโอเอส 8 ที่พัฒนาโดยคอปแลนด์เข้ากับโอเพนสเต็ปฟอร์มัค เฟรมเวิร์กของแมคโอเอสรุ่นดั้งเดิมที่มีอยู่หลายตัวถูกพอร์ตไป รวมถึงควิกไทม์และแอปเปิลเสิร์ชด้วย แรปโซดีสามารถรันแมคโอเอส 8 และโปรแกรมประยุกต์ในชั้นการจำลองเสมือนแบบแยกส่วนที่เรียกว่า บลูบ็อกซ์ (Blue Box) เพื่อให้สามารถใช้งานร่วมกับระบบปฏิบัติการรุ่นก่อนหน้าได้ในระหว่างการย้ายไปยังแมคโอเอสเท็น

อ้างอิง

หมวดหมู่:ระบบปฏิบัติการของแอปเปิล
หมวดหมู่:บีเอสดี
หมวดหมู่:แมคโอเอส